Islanda Republica d'Islanda Lýðveldið Ísland L'Islanda l'é on nasion de la Eoropa setentrional. El teritorio el corisponde co la ìzoła omonima, che l'é tel nord del Oceano Atlantico setentrional, a sudest dela Groenlandia e a nordovest de le Fær Øer. L'Islanda la toca col so bordo setentrional el Sircol Polar Artico. Sta ìzoła l'é che la ga na granda atività vulcanica: ghe n'é difarenti vulcani ativi sula tera e arènt ala costa, sofioni de vapor, laghi termali e . Scuazi tuto el tarén l'é de orizene vulcanica. L'é na tera de giasèri. Se ricorda el Vatnajökull, in imenso giasèr a calòta . De sti giasèri parte tuta na seria de ghèbi co na grando portaða de aqua, co cascaðe che scava el tarén vulcanico. Se ricorda la cascaða Dettifoss. La vien riscaldaða dala Corente del Golfo. A partir del 874 l' Islanda la é staða colonizaða dai vichinghi che i rùea dala Norvegia, ma la avéa bu anca coloni celti dal'Irlanda. Intotno al an 1000 la ìzoła la ga tacà e vegner evangelizaða. La é staða posidimento danese prima de deventar repùblica independente tel 1944. L'é na repùblica. No la fa part dela Union Europea, ma la é drio entrarghe. La cavedal e sità pì inportnate l'é Reykjavik. Altre sità importanti l'é Akureyri, Hafnafjörŏur, Keflavik, Kópavogur. La popolasion la se concentra sule coste e tela sità importanti. La Islanda la ga 320 000 abitanti che i parla l'islandese. Ghe n'é anca dialeti norvegesi e danesi. La religion l'é quasi par tuta la ðènt quela Evangelica Luterana. L'un par sento i é Catolici Romani soto la diocesi de Reykjavik. La base stòriga de l'economìa islandese l'è stat la pesca: l'Islànda la ga na gran flota de pì de mili navi de pesca. Al contrario, el rèst del setor primàrio el é poco svilupà . La produze anca energia geotermica e idroeletrica a bon marcà. L'Islànda la àna gran rete de stamiblimenti par la laorasion del pés; ten sti ultimi ani se ga svilupà anca altri tipi de industria.